
A digitális távoktatás támogatása matematikából Maple szoftverrendszer segítségével

Dolgozatom célja bemutatni egy lehetséges alternatívát a digitális távoktatás támogatására. A 2020-ban bekövetkezett vírushelyzet miatti lezárás kikényszerítette az azonnali átállást a digitális oktatásra az oktatási rendszer minden szintjén. Ez nagyon sok nehézséggel és problémával jár. Kiemelkedő igény merült fel új megoldások keresésére Ebből az okból kifolyólag döntöttem úgy, hogy a Széchenyi István Egyetemen megismert matematikai szoftver segítségével készítek egy olyan dokumentumot, amely a középiskolai tananyag egy témakörét próbálja feldolgozni könnyen fogyasztható formában. A téma bemutatása során kitérek a matematikaoktatás szempontjából releváns oktatási módszertanokra és megvizsgálom, hogy milyen legfőbb kritériumoknak kell megfelelnie egy pedagógiai szempontból jól felépített digitális tananyagnak. Ezt követően bemutatom az általam készített munkalapot mely a másodfokú egyenletek témakörét ismerteti alapvetően középszinten, de az érdeklődő diákok kedvéért kitérek néhány emelt szintű témára a témakörön belül, valamint említést teszek egy felsőoktatásban előkerülő témakörről, a másodfokú egyenletek segítségével bevezethető komplex számokról. A munkalap bemutatását követően a három hipotézist fogalmazok meg melyek vizsgálatát elméleti oldalról megközelítve végzem el. Bízom abban, hogy a bemutatott lehetőségek segítségként és ötletadóként szolgálhatnak a digitális oktatás megvalósításában a matematika területén.



